વતનથી દૂર મકાન ભાડે રાખી રહેતાં ઓધવજીભાઈ 150 રૂપિયાના પગારમાં ચાર દિકરા અને બે દિકરીઓની જરૂરિયાતો પણ પુરી કરવી પડતી. રોજની ચાર કલાકની નોકરી બાદ તેઓએ કેટલાય ધંધાઓમાં હાથ અજમાવી જોયા. દીકરા જયારે કોલેજોમાં આવ્યા ત્યારે તેમની વધતી જતી માંગોને પહોંચી વળવા, ઓધવજીએ કાપડની દુકાન પણ શરુ કરી. ત્યારબાદ એન્જિન ઓઈલનો બિઝનેસ શરૂ કર્યો જે ચાર-પાંચ વર્ષ જેટલો ચાલ્યો. ભલે પાઇલોટનું સપનું ભૂંસાઈ ગયું હતું, કઈંક મોટું કરવાની મહત્વકાંક્ષાને કારણે કાપડની દુકાન, એન્જીન ઓઇલ જેવા નાના-મોટા ધંધા પર હાથ અજમાવી જોયા.